b'\n_START_ARTICLE_\nVindbl\xc3\xa6s Hede\n_START_PARAGRAPH_\nVindbl\xc3\xa6s Hede er en 1,5 km\xc2\xb2 stor, fredet hede, ved \xc3\xb8stenden af tunneldalen med Herredsb\xc3\xa6k og Vilsted S\xc3\xb8, ca.  midtvejs mellem Aars og L\xc3\xb8gst\xc3\xb8r.  Heden skr\xc3\xa5ner op til en 49 meter h\xc3\xb8j bakke i hedens syd\xc3\xb8stlige del, og er den  vestligste del af De Himmerlandske Heder og en del af Natura 2000-omr\xc3\xa5de nr. 19 Lundby Hede, Oudrup \xc3\x98sterhede og Vindbl\xc3\xa6s Hede, og den 1.300 hektar store naturfredning af hederne ._NEWLINE_P\xc3\xa5 Vindbl\xc3\xa6s Hede er der spor af h\xc3\xb8jryggede agre fra middelalderen og der er spor af gamle veje, som ikke l\xc3\xa6ngere benyttes. Ved sydenden g\xc3\xa5r den nedlagte jernbane Himmerlandsbanen, der nu er lagt om til naturstien Himmerlandsstien. Lige syd for omr\xc3\xa5det, i R\xc3\xb8nbjerg Plantage er fundstedet for Skarpsallingkarret.'